पाएं अपने शहर की ताज़ा ख़बरें और फ्री ई-पेपरडाउनलोड करें
भारत और ब्राजील समेत दुनिया के कई देशों को अमेरिका की तरफ से 10% वैक्सीन 4 जुलाई तक पहुंचा दी जाएगी। यह जानकारी अमेरिका के राष्ट्रपति जो बाइडेन ने मंगलवार को दी। साथ ही उन्होंने कहा कि हम किन देशों को वैक्सीन भेजेंगे इस पर फैसला नहीं लिया है।
बाइडेन बोले- हम ब्राजील और भारत की काफी मदद कर रहे हैं
इसके अलावा उन्होंने बताया, 'हम ब्राजील और भारत की काफी मदद कर रहे हैं। मैंने प्रधानमंत्री नरेंद्र मोदी से बात की है। भारत को जिस चीज की जरूरत है, वो कच्चा माल है। जिससे वह वैक्सीन का उत्पादन कर सके। हम ऑक्सीजन भी भेज रहे हैं। हम भारत के लिए बहुत कुछ कर रहे हैं।'
इससे पहले अमेरिका ने घोषणा की थी कि वह जून से एस्ट्रेजेनेका के लगभग 6 करोड़ डोज अन्य देशों को भेजना शुरू करेंगे।
'16 करोड़ अमेरिकियों को 4 जुलाई तक वैक्सीन लगाने का लक्ष्य'
इसके अलावा राष्ट्रपति ने बताया, 'हमने सभी वैक्सीन के डोज अमेरिका के लिए तैयार किए थे। उसी में से 10% वैक्सीन दुनिया को देना हमारी मानवता की तरफ जवाबदेही को दर्शाता है।'
उन्होंने एडल्ट लोगों को वैक्सीन लगाने की योजना के बारे में बताया। उन्होंने कहा, 'इस एज ग्रुप के लोगों को स्वतंत्रता दिवस तक 70% वैक्सीन लग जाए, यह हमें सुनिश्चित करना है। साथ ही 4 जुलाई तक 16 करोड़ अमेरिकियों को वैक्सीन लग जाए। दोनों डोज 60-60 दिन के अंतर से लगाए जाएंगे।'
'इंटेलेक्चुअल प्रॉपर्टी के उपयोग करने पर फैसला नहीं लिया'
बाइडेन ने कहा, 'अभी कोरोना को लेकर इंटेलेक्चुअल प्रॉपर्टी का उपयोग करने को लेकर फैसला नहीं लिया है। हमने अभी सभी के साथ चलने का फैसला किया है। वैक्सीन के डिस्ट्रब्यूशन पर भी किसी तरह का फैसला नहीं लिया है।'
इससे पहले बाइडेन प्रशासन को अंतर्राष्ट्रीय समूह और डेमोक्रेट्स के सांसदों की तरफ से दवाब का सामना करना पड़ रहा है। लगातार TRIPS कानून के तहत छूट दिए जाने की मांग की जा रही है।
आज होगी WTO की बैठक, बाइडेन अपनी स्थिति स्पष्ट कर सकते हैं
वहीं इस मसले पर दुनिया की फर्मा कंपनियों के एकाधिकार का भी WTO आंकलन करेगा। इसमें गरीब देशों में वैक्सीन का विस्तार देखा जाएगा। बुधवार को होने वाली WTO की एक बैठक में बाइडेन प्रशासन की तरफ से भी इस मसले पर स्थिति स्पष्ट करने की उम्मीद है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn